Vyhodnotenie medzirezortného pripomienkového konania 
k Zásadám koordinácie plánovania a výkonu následných finančných kontrol prostriedkov Európskej únie a prostriedkov iných nástrojov 
finančnej pomoci zo zahraničia

Spôsob pripomienkového konania:    skrátené pripomienkové konanie - 5 pracovných dní
Zoznam oslovených subjektov:   	Kancelária podpredsedu vlády SR pre európsku integráciu, ľudské práva a menšiny, Ministerstvo výstavby a regionálneho rozvoja SR, Ministerstvo financií SR, Ministerstvo hospodárstva SR, Ministerstvo dopravy, pôšt  a telekomunikácií SR, Ministerstvo  spravodlivosti SR, Ministerstvo kultúry SR,  Ministerstvo pôdohospodárstva SR, Ministerstvo obrany SR, Ministerstvo práce, sociálnych vecí a rodiny SR, Ministerstvo školstva SR, Ministerstvo zahraničných vecí SR, Ministerstvo vnútra SR, Ministerstvo zdravotníctva SR, Ministerstvo životného prostredia SR, Najvyšší kontrolný úrad SR, Pôdohospodárska platobná agentúra, Odbor vládnej agendy Úradu vlády SR, Úrad priemyselného vlastníctva SR
Počet oslovených subjektov:	19	
Zaslali do stanoveného termínu:	18
Zaslali po stanovenom termíne:	  1	(Kancelária podpredsedu vlády SR pre európsku integráciu, ľudské práva a menšiny)
Vôbec nezaslali:	  0	
Subjekty, ktoré nemali pripomienky:12
Počet vznesených pripomienok:	26
Počet akceptovaných:	12
Počet neakceptovaných:	14
Rozporové konanie:	  0
Zásadné pripomienky zaslané neboli.

Rezort/úrad	Pripomienka	Typ	 Vyh.	Stanovisko	
Ministerstvo hospodárstva SR	1.	Materiál
str. 2, ods. 3 „...používajú jednotnú formu výsledných materiálov z kontrol...“, odporúčame špecifikovať a doplniť štruktúru a obsah výsledných materiálov z kontrol v samostatnej prílohe.	O	N	Vzory výsledných materiálov z následných finančných kontrol sú zverejnené vo Finančnom spravodajcovi 2/2002, Časť 9 - Vzory vybraných písomností používaných pri výkone následnej finančnej kontroly. Tieto vzory budú aktualizované a predložené účastníkom koordinácie v roku 2006.	
Ministerstvo výstavby a regionálneho rozvoja SR

Sekcia kontroly	2.	Žiada doplniť: 
„Pri zmiešaných kontrolných skupinách pred podpisom oficiálneho poverenia ministrom financií SR je nevyhnutné listom ministra financií SR osloviť príslušného rezortného ministra o uvoľnenie povereného zamestnanca odboru následnej kontroly na výkon kontrolnej akcie v rámci zmiešanej kontroly“. 	O	N	Minister vyjadril  súhlas s účasťou zamestnanca svojho rezortu schválením ročného plánu následných finančných kontrol vypracovaného na základe centrálneho plánu NFK, ktorý obsahuje zmienku o spoločných kontrolných skupinách. 	
Ministerstvo výstavby a regionálneho rozvoja SR

Agentúra na podporu regionálneho rozvoja	3.   Vychádzajúc zo záverov rokovania Spoločného monitorovacieho výboru (JMC) konaného dňa 13.decembra 2005, ktorý  požadoval v zmysle bodu 4 Agendy, časť 12, vhodný mechanizmus umožňujúci kontrolné monitorovanie investičných projektov po ich ukončení a na základe toho, že potreba kontrolného monitorovania sa týka všetkých implementačných agentúr realizujúcich projekty PHARE a Prechodný fond,  Agentúra na podporu regionálneho rozvoja žiada, aby do materiálu „Zásady koordinácie  plánovania následných finančných kontrol prostriedkov EÚ“ bol rozšírený rozsah aj na PHARE a Prechodný fond. Táto požiadavka bola prerokovaná s GRS kontroly MVRR SR, Ing. Zuzanou Andrassy,  a tá súhlasí so zapracovaním stanoviska APRR do stanoviska MVRR SR odoslaného na MF SR dňa 14.02.2006.	O	N	Zmeny v systéme EDIS je možné uskutočniť len v zmysle pravidiel, ktoré vydal NAO. 	
Pôdohospodárska platobná agentúra	4.	Materiál:
str. 2, ods. 2, r. 1.: „vykonávajú následné finančné kontroly buď samostatne, alebo zamestnanci týchto orgánov môžu so súhlasom príslušného vedúceho ústredného orgánu štátnej správy, v organizačnej pôsobnosti ktorého sa nachádza koordinovaný kontrolný orgán, a/alebo štatutárneho orgánu Pôdohospodárskej platobnej agentúry (generálneho riaditeľa), byť aj členmi kontrolných skupín, kde je vedúcim kontrolnej skupiny zamestnanec odboru 93 MF SR“. Doplniť zvýraznený text.
	O	A	Akceptované úpravou textu.	
Úrad vlády SR

Odbor koordinácie predvstupových fondov a bilaterálnej spolupráce	5.	Oznam:
tabuľka, 1. r.: vzhľadom na to, že materiál bol predložený ako iniciatívny a jeho obsah je dôležitý pre koordinovaný postup kontrolných organov pri kontrole finančných prostriedkov Európskej únie a prostriedkov iných nástrojov finančnej pomoci zo zahraničia, nepovažujeme skrátený postup na pripomienkovanie (s odvolaním sa na platný metodický pokyn na prípravu a predkladanie materiálov na rokovanie vlády SR, článok 3.1,6, ods. 4) za opodstatnený.	O	N	Zásady koordinácie a plánovania následnej finančnej kontroly prostriedkov EÚ boli  odsúhlasené zainteresovanými rezortami v septembri 2005 na koordinačnej porade konanej na MF SR. Z uvedeného dôvodu bolo uplatnené skrátené pripomienkové konanie.	
	6.	Materiál:
str. 2, ods. 6.: „informujú pravidelne...v prílohe č. 4“ navrhujeme vypustiť v týždenných hláseniach informácie o priebehu kontrolných akcií. Za potrebné považujeme len informácie o začatí, ukončení a najbližšom plánovanom začatí kontrol. Týždenné údaje o prebiehajúcich kontrolách (často trvajúcich dlhšie časové obdobie) považujeme za zbytočné administratívne zaťažovanie kontrolných orgánov.	O	N	Ak sa jedná o kontrolu, ktorá trvá dlhšiu dobu, nie je potrebné o nej informovať v týždenných monitoringoch.
Informácia o kontrole sa zasiela len vtedy, ak sa kontrola v príslušnom týždni začína, plánuje začať, alebo končí.
Postup informovania odboru finančnej kontroly prostriedkov EÚ na MF SR bol už vopred odsúhlasený s kontrolnými orgánmi a je používaný od septembra 2005.
	
	7.	Materiál:
str. 2, Čl. VI.: nakoľko zásady by mali jasne stanoviť, ktoré projekty budú v danom období kontrolované, žiadame v článku VI pri plánovaní kontrol presne stanoviť ako sa v praxi bude uplatňovať požiadavka reprezentatívnosti vzorky.	O	N	Zásady nestanovujú konkrétne projekty, ktoré sa budú kontrolovať.
Určujú len spôsob, akým sa budú projekty vyberať do vzorky (analýza rizika, vzájomná výmena informácií, výsledky z kontrol, certifikácií a využitím údajov z výsledkov auditu).	
	8.	Uznesenie:
str. 1, bod C. 1: „splnomocňuje podpredsedu vlády a ministra financií schvaľovať prípadné zmeny a doplnenie postupov“. Materiál sa ale zaoberá zásadami koordinácie plánovania a výkonu následných finančných kontrol prostriedkov Európskej únie a prostriedkov iných nástrojov finančnej pomoci zo zahraničia a nie postupmi ich uplatňovania. Preto žiadame toto uznesenie vypustiť. Naviac, zmeny a doplnky podstatných materiálov, akými zásady sú, by mala tak ako východzí materiál schvaľovať vláda.	O	N	Materiál stanovuje zásady pri uplatňovaní vzájomnej spolupráce kontrolných orgánov. Operatívne môže dôjsť k upresneniu niektorých postupov, ktoré nie sú zásadného charakteru. Z tohto dôvodu je proces schvaľovania vládou neopodstatnený a vzhľadom k horeuvedenému zbytočne administratívne náročný.
(podobne je problematika riešená aj pri materiáli “Koncepcia systému finančného riadenia štrukturálnych fondov”, ktorého aktualizácie je splnomocnený schvaľovať minister financií SR).	
Úrad vlády SR

Odbor vládnej agendy	9.	Obal:
„Bratislava, 08. 02. 2006“ nahradiť
„Bratislava 8. 2. 2006“	O	A	Akceptované úpravou textu.	
	10.	 Predkladacia správa:
ods. 2, 2. r.: „Zásady“ nahradiť „zásady“
– aj vo všetkých ďalších prípadoch 
a gramatických pádoch, keď sa neuvádza celý názov.	O	A	Akceptované úpravou textu.	
	11.	 Materiál:
str. 1, ods. 3, 4. r.: „Učelom“ nahradiť „Účelom“
„Učastníci“ nahradiť „Účastníci“

ods. 1, 3. r.: „Strukturálne“ nahradiť „Štrukturálne“
medzi slová „zmlúv ktorými“ vložiť čiarku

„Ulohy“ nahradiť „Úlohy“ – aj vo všetkých ďalších prípadoch gramatických pádoch

„Za účelom“ nahradiť „S cieľom“

str. 2, ods. 2, 1. zar., 2. r.: „v organizačnej pôsobnosti ktorého“ nahradiť „v ktorého                    organizačnej pôsobnosti“
                      4. zar., ods. 2, 3. r.: Strukturálne“ nahradiť „Štrukturálne“
                      1. zar., ods. 2, 3. r.: medzi slová „projekty ktoré“ vložiť čiarku

str. 3, 1. r.: „Phare“ nahradiť „PHARE“
          2. r.: „Sapard“ nahradiť „SAPARD“.	O	A	Akceptované úpravou textu. Zdanlivá chyba je spôsobená zobrazením textu v type písma Arial a vo veľkosti písma 8, kde diakritika nie je zobrazená.	
	12.  str. 2, 3. zar., 2. r.: „Viď. Príloha“ nahradiť „Pozri príloha“ - aj vo všetkých ďalších prípadoch.	O	A	nahradené 
„(Príloha č. XY)“.	
	13.   Uznesenie:
1. r.: „VLADA“ nahradiť „Vláda“ – Podľa Metodického pokynu na prípravu a predkladanie materiálov na rokovanie vlády SR na zdôrazňovanie nemožno používať verzály (2.4.,(2), 8. zar.).	O	A	Akceptované úpravou textu.	
	14.  Príloha 1:
str. 1, ods. 3, 2. r.: „Císla“ nahradiť „Čísla“
str. 2, ods. 1 po tab., 1. r.: medzi slovami „kontroly, alebo“ vynechať čiarku	O	N	Zdanlivá chyba je spôsobená zobrazením textu v type písma Arial a vo veľkosti písma 8, kde diakritika nie je zobrazená.	
	15.  Príloha 2a:
str. 1, ods. 2, 3. r.: „Udaje“ nahradiť „Údaje“   
– aj vo všetkých ďalších prípadoch.	O	N	Zdanlivá chyba je spôsobená zobrazením textu v type písma Arial a vo veľkosti písma 8, kde diakritika nie je zobrazená.	
Ministerstvo vnútra SR	16.  Materiál:
str. 1, Čl. III, 1. r.: Účastníci koordinácie  v úvodnej vete považujeme za potrebné text v znení „...útvary následnej finančnej kontroly príslušných...“ nahradiť iným textom, napr. „...kontrolné útvary vykonávajúce následnú finančnú kontrolu príslušných...“	O	A	Akceptované úpravou textu.	
	17.  Materiál:
str. 2, Čl. V, bod začínajúci slovom „informujú“ navrhujeme upresniť.  Z textu nie je jasné, či sa má pravidelná informácia zasielať odboru  93 MF SR aj v prípadoch, keď sa v konkrétnom týždni nerealizuje žiadna kontrolná akcia. 
Z textu ďalšej vety  vyplýva potreba informovať odbor 93 MF SR, avšak nie je uvedené akým spôsobom. V prípade, že by to malo byť predkladaním MoH, odporúčame túto skutočnosť do textu zapracovať.	O	A	Akceptované úpravou textu v prílohe č. 4.	
	18.  Materiál:
str. 2, Čl. VI, ods. 5.: z textu vyplýva, že koordinované kontrolné orgány zaevidujú svoje plány kontrol štrukturálnych fondov a ISPA/Kohézneho fondu v ITMS. Nie je jasné, či táto povinnosť platí aj pre plány kontrol ďalších fondov, ktoré sú uvedené vo štvrtom odseku predkladacej správy.	O	N	ITMS je zriadený len pre zaznamenávanie údajov týkajúcich sa štrukturálnych fondov a ISPA/Kohézneho fondu. Jediným centrálnym informačným systémom, kde sa evidujú všetky kontroly, ktoré sú predmetom koordinácie, je informačný systém odboru finančnej kontroly prostriedkov EÚ MF SR.	
Ministerstvo financií SR
Sekcia európskych záležitostí	19.  str. 1, Čl. I.: žiadame doplniť, že zásady stanovujú
 - jednotný postup pri identifikácii a vybavovaní nezrovnalostí
 - jednotný postup pri zabezpečovaní dát v ITMS o kontrolách a nezrovnalostiach.	O	N	Predmetný materiál nerieši zvlášť problematiku štrukturálnych fondov a nezrovnalostí. Zásady sú komplexné a týkajú sa koordinácie a plánovania následnej finančnej kontroly prostriedkov EÚ a prostriedkov iných nástrojov finančnej pomoci zo zahraničia. Považujeme za dostačujúce keď je uvedená povinnosť koordinovaných kontrolných orgánov evidovať údaje vITMS.	
	20.  príloha 2a - Monitorovací hárok ŠF: žiadame doplniť k položke 38 - NEZR. ďalší stĺpec s uvedením kódu nezrovnalosti podľa ITMS.	O	A	Akceptované úpravou textu vo vysvetlivkách prílohy 2a.	
	21.  príloha 2a - Vysvetlivky - položka 43 - Ostatné overené výdavky žiadame podrobnejšie popísať, keďže nie je jasné, či zatriedenie overovaných výdavkov medzi ostatné výdavky nemá vplyv na znižovanie výkazu výdavkov a k žiadosti o platbu na EK, keďže platobný orgán pri zostavovaní výkazu výdavkov a žiadosti o platbu na EK a jej certifikácii musí jednoznačne stanoviť výdavky, ktoré nie je možné zahrnúť do výkazu výdavkov.	O	A	Akceptované úpravou textu vo vysvetlivkách prílohy 2a.	
	22.  príloha 2a - Vysvetlivky - položka 51 - Odvod na základe vydaného právoplatného rozhodnutia v správnom konaní by bolo vhodné špecifikovať, akým spôsobom sa budú dopĺňať údaje v prípade, že monitorovací hárok je už predložený v momente vydania rozhodnutia v správnom konaní a k vráteniu prostriedkov zatiaľ nedošlo.	O	N	Monitorovací hárok neobsahuje informácie či k odvodu prostriedkov skutočne došlo, ale len povinnosť účastníka konania tento odvod vykonať.	
	23. Odporúčame doplniť ako podklad na zostavenie plánov aj zistenia z certifikačných overovaní.	O	A	str. 2, Čl. VI, odrážka 4, r. 3, doplnené: „Odbor 93 MF SR prostredníctvom oddelenia 931 ... zistené pri ukončených kontrolách a tiež na základe zistení z certifikačných overovaní.	
Ministerstvo životného prostredia SR	24.   Z predloženého materiálu nevyplýva, či sú projekty financované z rozličných fondov kontrolované na základe jedného poverenia (kedy by bol jeden výsledný materiál) alebo na základe viacerých poverení (kedy by bolo viac výsledných materiálov). V Zásadách by sa mohlo uviesť, od čoho závisí, či sa vypracuje viac výsledných materiálov alebo jeden materiál ak sa v tom istom kontrolovanom subjekte kontrolujú projekty financované z rozličných fondov.	O	N	Uvedená požiadavka je vysvetlená v Prílohe č. 1, 
ods. 4.: „V prípade, ak sa na tom istom kontrolovanom subjekte (napr. ústrednom orgáne štátnej správy) kontrolujú projekty spolufinancované z rôznych druhov pomoci z EÚ ......je priradené iné systémové číslo, ako kontrole projektov z iného druhu pomoci, ktorá má tiež vlastný výsledný materiál.“	
	12.	25.  Žiada sa upresniť, kto vypracuje MoH, ak je kontrola ukončená v rámci kontrolnej akcie, t.j. či jej vedúci na úrovni kontrolnej akcie alebo členovia kontrolnej skupiny na úrovni jednotlivých kontrol.	O	N	Uvedená pripomienka je vysvetlená v Prílohe č. 2a, MH ŠF Vysvetlivky v bode 7 - Spôsob vypĺňania, distribúcie a zasielania monitorovacích hárkov.
	
	26. str. 2, Čl. VI.: za text „V oblasti stratégie plánovania a monitorovania sa koordinované kontrolné orgány riadia týmito hlavnými zásadami:“ žiadame doplniť novú odrážku so znením textu: „odbor 93 MF SR zabezpečí výber kontrolnej vzorky tak, aby v kontrolovanom subjekte nebola vykonávaná kontrola toho istého projektu viacerými kontrolnými skupinami naraz a zároveň aby v kontrolovanom subjekte neboli vykonávané kontroly niekoľkými kontrolnými skupinami v tom istom čase.“	O	A	str. 2, Čl. VI.: za text „V oblasti stratégie plánovania a monitorovania sa koordinované kontrolné orgány riadia týmito hlavnými zásadami:“ je doplnená nová odrážka: „odbor 93 MF SR zabezpečí výber kontrolnej vzorky tak, aby v kontrolovanom subjekte nebola vykonávaná kontrola toho istého projektu viacerými kontrolnými skupinami naraz a zároveň aby v kontrolovanom subjekte neboli vykonávané kontroly niekoľkými kontrolnými skupinami v rámci účastníkov koordinácie v tom istom čase.“	
Ministerstvo dopravy, pôšt a telekomunikácií SR	Bez pripomienok 				
Ministerstvo kultúry SR	Bez pripomienok				
Ministerstvo obrany SR	Bez pripomienok				
Ministerstvo pôdohospodárstva SR	Bez pripomienok				
Ministerstvo  spravodlivosti SR	Bez pripomienok				
Ministerstvo školstva SR	Bez pripomienok				
Ministerstvo zahraničných vecí SR	Bez pripomienok				
Úrad priemyselného vlastníctva SR	Bez pripomienok				
Ministerstvo práce, sociálnych vecí a rodiny SR	Bez pripomienok				
Najvyšší kontrolný úrad SR	Bez pripomienok				
Ministerstvo zdravotníctva SR	Bez pripomienok				
Úrad vlády SR 
kancelária podpredsedu vlády SR pre európsku integráciu, ľudské práva a menšiny	Bez pripomienok				

Vysvetlivky ku skratkám v tabuľke:
Z-zásadná
O-obyčajná
A-akceptovaná
C-čiastočne akceptovaná
N-neakceptovaná